Lēmuma projekts

Olainē

2023.gada 26.aprīlī Nr.1

**Par detālplānojuma nekustamajam īpašumam “Zemgaļi-1” (Jaunolainē) atcelšanu**

Olaines novada pašvaldībā 2023.gada 21.martā reģistrēts J O (personas kods \_, adrese \_) un A P (personas kods \_, adrese ) iesniegums (reģ.ONP/7.13./23/2018-SD) ar lūgumu atcelt detālplānojumu nekustamajam īpašumam “Zemgaļi-1” (kadastra Nr.8080 008 0243), kas apstiprināts ar Olaines pagasta padomes 2006.gada 1.novembra sēdes lēmumu “Par īpašuma “ZEMGAĻI-1” detālplānojuma apstiprināšanu un Olaines pagasta padomes saistošo noteikumu Nr.31 “Olaines pagasta nekustāmā īpašuma “ZEMGAĻI-1” detālplānojuma grafiskās daļa, izmantošanas un apbūves noteikumi” izdošanu” (21.prot., 1.$§$.1.p.2.) un pārapstiprināts ar Olaines novada domes 2009.gada 30.septembra sēdes lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) izdotiem Olaines novada domes saistošiem noteikumiem Nr.69, pielikums Nr.59.

Iesniegumam pievienota Rīgas apgabaltiesas zvērinātas notāres Ilzes Popeles palīdzes Anitas Slagovskas apliecināta pilnvara (reģistra Nr.4295), kur G P pilnvaro J O rīkoties savā vārdā.

Izvērtējot ar lietu saistītos apstākļus un spēkā esošos normatīvos aktus, konstatēts:

Detālplānojuma teritorijā atrodas zemes vienības ar kadastra apzīmējumiem 8080 008 0691, 8080 008 0890, 8080 008 0889.

Detālplānojuma mērķis - lauksaimniecības zemes transformācija mazsaimniecību dzīvojamā apbūvē un zemes vienības sadale.

Detālplānojums realizēts daļēji un integrēts spēkā esošajā teritorijas plānojumā, kas apstiprināts ar Olaines novada domes 2022.gada 27.aprīļa saistošajiem noteikumiem Nr.SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN 10/2022).

Pašvaldību likums nosaka:

4.panta pirmā daļa - Pašvaldībai ir šādas autonomās funkcijas:

15) saskaņā ar pašvaldības teritorijas plānojumu noteikt zemes izmantošanu un apbūvi.

10.panta pirmā daļa - Dome ir tiesīga izlemt ikvienu pašvaldības kompetences jautājumu. Tikai domes kompetencē ir:

1) izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;

44.pants. Saistošie noteikumi.

pirmā daļa - Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.

48.panta trešā daļa - Saistošo noteikumu izstrādi teritorijas plānošanas jomā un to uzraudzības kārtību regulē Teritorijas attīstības plānošanas likums.

Teritorijas attīstības plānošanas likums nosaka:

12.panta trešā daļa - Vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

29.pants - Detālplānojuma apstiprināšana.

Vietējā pašvaldība detālplānojumu apstiprina ar vispārīgo administratīvo aktu, attiecinot to uz zemes vienību, un tas stājas spēkā pēc paziņošanas. **Detālplānojums ir spēkā, līdz to atceļ vai atzīst par spēku zaudējušu.** Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. Vispārīgo administratīvo aktu, ar kuru apstiprināts detālpānojums, vietējā pašvaldība nosūta publicēšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu un ietverot šajā administratīvajā aktā hipersaiti ar unikālo identifikatoru uz ģeoportālā pieejamo apstiprinātā detālplānojuma interaktīvo grafisko daļu, kas ir šā administratīvā akta neatņemama sastāvdaļa.

Teritorijas attīstības plānošanas likuma Pārejas noteikumi nosaka:

10.punkts - Pēc šā likuma spēkā stāšanās ir spēkā detālplānojumi, kas:

1) apstiprināti ar pašvaldības saistošajiem noteikumiem;

2) izstrādāti šo pārejas noteikumu 9.punktā noteiktajā kārtībā.

 Administratīvā procesa likums nosaka:

70.panta “Administratīvā akta paziņošana un spēkā esamība” trešā daļa - Administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.

83.panta “Neapstrīdama administratīvā akta atcelšana” otrā daļa - Administratīvo aktu atceļ ar jaunu administratīvo aktu.

Ievērojot iepriekš minēto, Attīstības un komunālo jautājumu komitejas 2023.gada 18.aprīļa sēdes protokolu Nr.4 un pamatojoties uz Pašvaldību likuma 4.panta pirmās daļas 15.punktu, 10.panta pirmās daļas 1.punktu, 44.panta pirmo daļu un 48.panta trešo daļu, Teritorijas attīstības plānošanas likuma 12.panta trešo daļu un 29.pantu, Teritorijas attīstības plānošanas likuma pārejas noteikumu 10.punktu, Administratīvā procesa likuma 70.panta trešo daļu un 83.panta otro daļu, **dome nolemj:**

1. Atcelt detālplānojumu nekustamajam īpašumam “Zemgaļi-1” (kadastra Nr. 8080 008 0243) un izdot saistošos noteikumus Nr.SN\_\_\_/2023 “Par Olaines novada domes 2009.gada 30.septembra sēdes lēmumā apstiprināto saistošo noteikumu Nr.69 “Par detālplānojuma apstiprināšanu nekustamajam īpašumam “Zemgaļi-1” (kad.Nr.8080 008 0243)”, pielikuma Nr.59 atcelšanu” (pielikumā).
2. Uzdot:
	1. pašvaldības būvvaldes speciālistei teritoriālplānojuma un zemes ierīcības jautājumos:
		1. publicēt lēmumu un saistošos noteikumus Nr.SN\_\_\_/2023 Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;
		2. nosūtīt lēmumu un saistošos noteikumus Nr.SN\_\_\_/2023 Rīgas plānošanas reģionam (e-pasta adrese: rpr@rpr.gov.lv).
	2. pašvaldības sabiedrisko attiecību speciālistei ievietot paziņojumu par lēmuma 1.punktā noteikto saistošo noteikumu atcelšanu pašvaldības tīmekļa vietnē www.olaine.lv, sadaļā Pašvaldība/Detālplānojumi, un publicēt oficiālajā izdevumā “Latvijas Vēstnesis”.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Priekšsēdētājs A.Bergs

Iesniedz: Attīstības un komunālo jautājumu komiteja

Sagatavoja: Būvvaldes speciāliste teritoriālplānojuma

un zemes ierīcības jautājumos K.Pozņaka

Saskaņoja: Būvvaldes vadītāja un galvenā arhitekte S.Rasa-Daukše

Lēmumu izsniegt:

Īpašuma un juridiskajai nodaļai

Attīstības nodaļai – E.Grūba

Būvvaldei – K.Pozņaka

Rīgas plānošanas reģionam (rpr@rpr.gov.lv – K.Pozņaka)

J O - e-pasts\_

A P – e-pasts \_

2023.gada 26.aprīlī Saistošie noteikumi Nr.SN\_\_\_/2023

Olainē

Apstiprināti ar Olaines novada domes 2023.gada 26.aprīļa sēdes lēmumu (4.prot., \_.p.)

**Par Olaines novada domes 2009.gada 30.septembra sēdes lēmumā apstiprināto saistošo noteikumu Nr.69 “Par detālplānojuma apstiprināšanu nekustamajam īpašumam “Zemgaļi-1” (kad.Nr.8080 008 0243)”, pielikuma Nr.59 atcelšanu**

Izdoti saskaņā ar Pašvaldību likuma

44.panta pirmo daļu,

Teritorijas attīstības plānošanas likuma

29.pantu

Atcelt Olaines novada domes 2009.gada 30.septembra sēdes lēmumā apstiprinātos saistošos noteikumus Nr.69 “Par detālplānojuma apstiprināšanu nekustamajam īpašumam “Zemgaļi-1” (kad.Nr.8080 008 0243)”, pielikumu Nr.59” (6.prot., 33.p.).

Domes priekšsēdētājs A.Bergs

Paskaidrojuma raksts
Olaines novada domes saistošajiem noteikumiem Nr.SN\_\_\_/2023 “Par Olaines novada domes 2009.gada 30.septembra sēdes lēmumā apstiprināto saistošo noteikumu Nr.69 “Par detālplānojuma apstiprināšanu nekustamajam īpašumam “Zemgaļi-1” (kad.Nr.8080 008 0243)”, pielikuma Nr.59 atcelšanu”

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Iestāde pēc personas iesnieguma var uzsākt administratīvo procesu no jauna un lemt par administratīvā akta atcelšanu. |
| 2. Īss projekta satura izklāsts | Ar saistošajiem noteikumiem tiek atcelti Olaines novada domes 2009.gada 30.septembra sēdes lēmumā apstiprinātie saistošie noteikumi Nr.69 “Par detālplānojuma apstiprināšanu nekustamajam īpašumam “Zemgaļi-1” (kad.Nr.8080 008 0243)”, pielikums Nr.59” (6.prot., 33.p.), pamatojoties uz Iesnieguma iesniedzēju vēlmi zemes vienību turpmāku attīstību veikt atbilstoši spēkā esošajam Olaines novada pašvaldības teritorijas plānojumam. |
| 3. Informācija par plānotā projekta ietekmi uz pašvaldības budžetu | Nav attiecināms. |
| 4. Informācija par plānotā projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Saistošie noteikumi stāsies spēkā nākamajā dienā pēc paziņojuma publicēšanas oficiālajā izdevumā "Latvijas Vēstnesis". |
| 6. Informācija par konsultācijām ar privātpersonām | Nav attiecināms. |

Domes priekšsēdētājs  A.Bergs